मोदी राज के 6 वर्ष में दोगुना हुआ मेट्रो विस्तार का काम, देश के 27 शहर होने वाले हैं कनेक्ट
पीएम नरेंद्र मोदी ने कहा कि यूपी में आगरा मेट्रो से जुड़ने वाला सातवां शहर है और देश में सिर्फ मेट्रो रेल नेटवर्क ही नहीं बन रहे बल्कि आज मेट्रो कोच भी मेक इन इंडिया के तहत भारत में ही बन रहे हैं।
आगरा. पीएम नरेंद्र मोदी ने सोमवार को आगरा में मेट्रो रेल के निर्माण कार्य का शिलान्यास किया। इस दौरान लोगों को संबोधित करते हुए पीएम नरेंद्र मोदी ने कहा कि साल 2014 तक देश में लगभग 225 किलोमीटर मेट्रो लाइन ऑपरेशनल थी और 2014 के बाद 6 सालों में देश में 450 किलोमीटर से ज्यादा मेट्रो लाइन देशभर में ऑपरेशनल है और लगभग 1000 किलोमीटर मेट्रो लाइन पर तेज गति से काम भी चल रहा है। देश के 27 शहरों में मेट्रो का काम या तो पूरा हो चुका है या अलग-अलग चरणों में है।पीएम  नरेंद्र मोदी ने कहा कि यूपी में आगरा मेट्रो से जुड़ने वाला सातवां शहर है और देश में सिर्फ मेट्रो रेल नेटवर्क ही नहीं बन रहे बल्कि आज मेट्रो कोच भी मेक इन इंडिया के तहत भारत में ही बन रहे हैं। सिग्नल सिस्टम का भी पूरी तरह से भारत में निर्माण हो उसपर भी काम चल रहा है। अब मेट्रो नेटवर्क के मामले में भी भारत आत्मनिर्भर हो रहा है। जानिए पीएम मोदी के भाषण के बड़ी बातें